
Հայտատուի իրավունքները
1. Իրավունք ունի սերտիֆիկացման մարմնից պահանջել և ստանալ ամբողջական տեղեկատվություն սերտիֆիկացման կանոնների, ընթացակարգերի, անհրաժեշտ փաստաթղթերի ցանկի և ծառայությունների արժեքի (գնացուցակի) վերաբերյալ։
2. Իրավունք ունի ներկա գտնվել Աշխատանքների կատարման ժամանակ։
3. Իրավունք ունի ծանոթանալ փորձարկումների արդյունքների հետ։ 
4. Իրավունք ունի պահանջել, որ սերտիֆիկացման մարմինը չհրապարակի և երրորդ անձանց չփոխանցի գնահատման ընթացքում հայտնի դարձած առևտրային գաղտնիք հանդիսացող տեղեկությունները (բացառությամբ օրենքով սահմանված դեպքերի)։
5. Սերտիֆիկացման մարմնի որոշումների (օրինակ՝ սերտիֆիկատի տրամադրման մերժում, կասեցում կամ չեղարկում) կամ փորձագետների գործողությունների հետ համաձայն չլինելու դեպքում հայտատուն իրավունք ունի բողոք/գանգատ ներկայացնել տվյալ մարմին։

Հայտատուի պարտավորությունները
1. [bookmark: _GoBack]Տրամադրել արտադրանքի վերաբերյալ բոլոր անհրաժեշտ տեխնիկական փաստաթղթերը, նախագծերը, ստանդարտները և շահագործման հրահանգները:
2. Ներկայացնել սերտիֆիկացման/հայտարարագրի գրանցման հայտեր` սերտիֆիկացման մարմնի հավատարմագրման ոլորտին համապատասխան։ 
3. Գաղտնի պահել պայմանագրի կատարման ընթացքում Կատարողից ստացված ցանկացած տեղեկատվություն և առանց Կատարողի նախնական համաձայնության չփոխանցել դրանք երրորդ կողմին, բացառությամբ օրենքով սահմանված դեպքերի։
4. Հայտատուն պարտավորվում է ձեռնարկել բոլոր անհրաժեշտ միջոցառումները` 
· գնահատման և հսկողության (եթե պահանջվում է) իրականացման համար, այդ թվում` ուսումնասիրության համար փաստաթղթերի և գրառումների տրամադրումը, և համապատասխան սարքավորումների, տեղանքի(ների), տարածքի(ների), անձնակազմի և հայտատուի ենթակապալառուների ուսումնասիրության մատչելիության ապահովումը,
· գանգատների հետաքննության համար, 
· դիտորդների մասնակցության համար, եթե կիրառելի է։ 
5. Տրամադրել արտադրանքի անհրաժեշտ քանակությամբ նմուշներ՝ լաբորատոր փորձարկումներ անցկացնելու նպատակով:
6. Ժամանակին վճարել սերտիֆիկացման, նմուշառման և լաբորատոր փորձարկումների հետ կապված բոլոր ծառայությունների վճարները:
7. Ապահովել, որ շուկա հանվող սերիական արտադրանքը լիովին համապատասխանի այն նմուշին, որը անցել է սերտիֆիկացում:
8. Կատարել սերտիֆիկացման/հայտարարագրի գրանցման համար սահմանված պահանջները, այդ թվում` համապատասխան փոփոխությունների իրականացումը, երբ դրանք պահանջվում են սերտիֆիկացման մարմնի կողմից:
9. Անհապաղ տեղեկացնել սերտիֆիկացման մարմնին արտադրանքի կառուցվածքի, տեխնոլոգիական գործընթացի կամ նորմատիվ փաստաթղթերի ցանկացած փոփոխության մասին, որոնք կարող են ազդել դրա անվտանգության կամ համապատասխանության վրա: 
10. Չօգտագործել համապատասխանության սերտիֆիկատը կամ մակնշումը այնպիսի արտադրանքի համար, որը ներառված չէ տվյալ սերտիֆիկատի գործողության ոլորտում:
11. Սերտիֆիկատի գործողության կասեցման կամ չեղարկման դեպքում անհապաղ դադարեցնել համապատասխանության նշանի կիրառումը և սերտիֆիկատի վկայակոչումը գովազդային նյութերում։
12. Վարել սպառողներից կամ գործընկերներից ստացված բոլոր այն բողոքների հաշվառումը, որոնք վերաբերում են սերտիֆիկացված արտադրանքի համապատասխանությանը (սերտիֆիկացման մարմնի պահանջի դեպքում տրամադրել դրանք), և ձեռնարկել անհրաժեշտ ուղղիչ գործողություններ:


	Տնօրեն՝                                     Հայկուհի Մարտիրոսյան
                                    ՍՄ ղեկավար	Տիգրան Բարոյան

